Čarlzo Kuoneno tiltas

Čarlzo Kuoneno tiltas () – kabamasis pėsčiųjų tiltas Šveicarijos Alpėse, netoliese Randos gyvenvietės. Tilto konstrukcija plieninė, ilgis siekia 494 m, plotis – 0,65 m, didžiausias aukštis – 86 m. Tiltas atidarytas 2017 m. liepos 29 d.,„World's longest pedestrian suspension bridge opens in Switzerland“. CNN. Nuoroda tikrinta 2022-05-21. atidarymo metu tai buvo ilgiausias tokio tipo tiltas pasaulyje.

Čarlzo Kuoneno tiltas pakeitė ankstesnį tiltą, kurį apgadino akmenų nuoslankos. Tilto montavimo darbai užtruko 10 savaičių.„World’s longest pedestrian suspension bridge opens in the Swiss Alps“. The Guardian. Nuoroda tikrinta 2022-05-21. Šis Grabenguferio tarpeklį kertantis tiltas yra „Europaweg“ kalnų maršrute, tarp Cermos ir Grecheno. Nurodoma, kad tiltas apsaugotas nuo vibracijos ir siūbavimo.„Užgniauš kvapą: Šveicarijoje atidarytas ilgiausias kabamasis tiltas pasaulyje“. 15min.lt. Nuoroda tikrinta 2022-05-21.

Pavadintas didžiausio rėmėjo vardu.

 Išnašos 

Kategorija:Kabamieji tiltai
Kategorija:Šveicarija